Forskrift om godtgjering og dekning av utgifter for folkevalde, 2023-2027

Innhold

[§ 1.Formål 2](#_Toc136336954)

[§ 2.Verkeområde 2](#_Toc136336955)

[§ 3.Rett til dekning av utgifter og økonomisk tap 2](#_Toc136336956)

[§ 4.Utmåling av utgifter og økonomisk tap 2](#_Toc136336957)

[§ 5.Arbeidsgodtgjering 3](#_Toc136336958)

[§ 6.Godtgjering ved frikjøp (ordførar og varaordførar) 4](#_Toc136336959)

[§ 7.Ettergodtgjering 4](#_Toc136336960)

[§ 8.Pensjonsordning 5](#_Toc136336961)

[§ 9.Rett til sjukepengar 5](#_Toc136336962)

[§ 10.Rettar ved yrkesskade 5](#_Toc136336963)

[§ 11.Permisjonar 5](#_Toc136336964)

[§ 12.Ikraftsetjing 5](#_Toc136336965)

Vedtatt av Bjørnafjorden kommunestyre, 31. august 2023

## § 1.Formål

Forskrifta skal legga til rette for brei rekruttering til kommunale tillitsverv gjennom økonomiske ordningar som gjer det mogleg for alle å delta i lokalpolitikken. Forskrifta skal tydeleggjere kva for verv som er omfatta av forskrifta, og kva for kriterium som ligg til grunn for utgiftsdekning og godtgjering.

## § 2.Verkeområde

Forskrifta gjelder kommunale tillitsverv for Bjørnafjorden kommune, så fremt vervet ikkje godtgjerast på annan måte. Forskrifta omfattar tillitsverv oppretta etter særlover, så framt vedkommande særlov ikkje har eigne føresegner om godtgjering. Forskrifta gjeld arbeidstakarrepresentantar i styrer, råd og utval, i den grad dei ikkje mottar godtgjering på annan måte. Tilsette i Bjørnafjorden kommune som i kraft av si stilling deltar i folkevalde organ, blir ikkje godtgjort etter forskrifta.

## § 3.Rett til dekning av utgifter og økonomisk tap

Den som har et tillitsverv i Bjørnafjorden kommune, har krav på

|  |  |
| --- | --- |
| a. | skyss-, kost- og overnattingsgodtgjersle for reiser i samband med vervet |

|  |  |
| --- | --- |
| b. | dekning av utgifter som følge av vervet, også utgifter til andre for å utføre nødvendige arbeidsoppgåver, barnepass og andre omsorgsoppgåver man i forbindelse med utføring av vervet ikkje sjølv kan utføre |

|  |  |
| --- | --- |
| c. | erstatning for tapt inntekt som følge av vervet. |

Krav etter første ledd skal leggast fram for kommunen så snart som mogleg og senast innan tre – 3 – månader etter at kravet oppstod. Kravet skal dokumenterast. Krav etter første ledd bokstav b eller c som ikkje kan dokumenterast, dekkes likevel dersom utgiftene eller tapet er sannsynleggjort på annan måte.

*Deltaking på kurs, konferansar m.m.*

Medlemane av folkevalde utval som er oppnemnde eller får løyve av ordførar til å delta på kurs eller konferansar, får dekka eventuelt tap i inntekt.

*Representasjon i eksterne møte*

Medlem som blir *beden* av ordførar om å representera kommunen i eksterne møte, kan få dekka tap i inntekt.

## § 4.Utmåling av utgifter og økonomisk tap

Godtgjering for skyss, kost og overnatting etter [§ 3](https://lovdata.no/forskrift/2021-06-18-2943/%C2%A73) første ledd bokstav a blir gitt for reiser over 4 km etter dei til ei kvar tid gjeldande satsane i kommunen sitt reiseregulativ.

Dei som har kortare veg enn 4 km, men der samla reiselengde vert over 100 km pr. år, får all reise godtgjort.

Køyring til/frå møte skal reknast med utgangs- og endepunkt i den folkevalde sin heim i Bjørnafjorden kommune. Folkevalde som i periodar bur utanfor kommunen, får dekka reisa til/frå møte etter særskild vurdering, jf. [§ 8-3](https://lovdata.no/lov/2018-06-22-83/%C2%A78-3) i kommunelova. Ved kostnad over kr 1.000,- totalt, må reiseruta bli godkjend av ordførar før reisa tek til. Folkevalde skal velje billegaste praktisk moglege reiserute.

Krav om reisegodtgjersle må registrerast elektronisk.

Dokumenterte utgifter etter § 3 første ledd bokstav b, som avløysar, vikar, barnepass og stell av sjuke og eldre, vert godtgjort etter rekning avgrensa oppover til kr 800,- per møte.

Dersom oppgåvene blir utført av ektefelle eller sambuar av den folkevalde, blir det ikkje gitt utgiftsdekning.

Tapt arbeidsinntekt etter § 3 første ledd bokstav c vert dekka med inntil kr 4 000.– pr. dag, (kr 533,– pr. time), rekna etter 7,5 t/dag. Det er eit vilkår at det vert lagt fram dokumentasjon frå arbeidsgivar på omfanget av inntektstapet. Vederlag for dokumentert tap i lønsinntekt, gjev grunnlag for feriepengar.

Arbeidstakaren skal sjølv senda inn krav på tapt arbeidsforteneste til kommunen. Dersom arbeidsgivaren ikkje trekker den folkevalde i løn, kan arbeidsgivaren senda faktura til kommunen på lønsutgiftene dei hadde for vedkomande når representanten utfører politiske verv, men summen per dag skal ikkje overstige kr 4 000,– per dag medrekna mva.

Tapt inntekt etter § 3 første ledd bokstav c dekkast med inntil kr 1 300,– per dag for udokumenterte tap.

Heimeverande omsorgspersonar, studentar, sjølvstendig næringsdrivande, frilansarar og pensjonistar kan ha krav på erstatning for udokumentert inntektstap når dei må forsømma sine daglege gjeremål for å ivareta tillitsverv. Desse gruppene får godtgjort opp til kr 1300 per møte eller reisedag.

## § 5.Arbeidsgodtgjering

|  |  |
| --- | --- |
| a. | *Fast årleg godtgjersle* |

Fast årleg godtgjersle kan komma i tillegg til møtegodtgjersle. Mottakarar av møtegodtgjersle er spesifiser til pkt b.

|  |  |
| --- | --- |
| Gruppeleiarar og leiarar i medverknadsråd | Kr 8 300,- |
| Utvalsleiar av plan-, bygg- og miljøutval | Kr 63 300,- |
| Utvalsleiarar av Tenesteutval, forliksrådet og kontrollutvalet | Kr 42 300,- |
| Styreleiar i kommunale foretak (KF) | Kr 31 800,- |
| Medlemar av formannskap, plan-, bygg- og miljøutval og Tenesteutval | Kr 26 500,- |

Leiarar og medlemar av andre råd og utval får ikkje fast årleg godtgjersle.

Uavhengige representantar vert ikkje rekna som gruppeleiarar.

Fast årleg godtgjersle gjeld for heile valperioden og blir ikkje justert/regulert. Valåra (første og siste år i perioden) blir avrekna med funksjonstid (2 mnd første år, 10 mnd siste år).

Fast årleg godtgjersle etter første ledd blir redusert med 50 % ved deltaking i mindre enn 2/3 av møta i løpet av kalenderåret.

Varamedlem som deltar i minst 1/3 av møta i løpet av et kalenderår, har rett til 50 % av den faste medlemen sin årlege godtgjersle etter første ledd.

Ein varamedlem som deltar på minst 2/3 av møta, har rett til full fast godtgjersle.

Ein fast medlem som deltar på mindre enn 1/3 av møta får ikkje fast årleg godtgjersle.

|  |  |
| --- | --- |
| b. | *Møtegodtgjersle* |

Godtgjersle blir som hovudregel betalt ut til representantar som er valde av kommunestyret, og etter at det ligg føre eit referat eller ein protokoll frå møtet.

Den som har eit kommunalt tillitsverv, har krav på godtgjering for sitt arbeid etter følgande sats:

| ***Tillitsverv*** | ***Godtgjering per møte*** |
| --- | --- |
| Kommunestyremedlemar og varamedlemar  Leiarar, medlemmar og varamedlemmar i faste utval, administrasjonsutval, kontrollutval  Leiar, medlemmar og varamedlemmar i medverknadsråd, ombodsutval, Klagenemnd,  Leiar, styremedlemmar og varamedlemmar i kommunale foretak (KF) | Kr 1 620,- |
| Medlemmer/varamedlem i samarbeidsutval/-råd (etter krav) | Kr 750,- |

Lista er ikkje uttømmande, og utval og nemnder som ikkje står på denne lista kan gi rett på møtegodtgjersle.

Satsane gjeld per møte i heile valperioden og blir ikkje justert/regulert.

Det er i utgangspunktet ei godtgjersle per dag. Det kan bli betalt maksimalt to møtegodtgjersler per dag. Korte møte med avgrensa saksliste relatert til føregåande eller etterfølgande møte, for å sikra riktig saksgang, gir ikkje rett til to møtegodtgjersler.

Møtegodtgjersle blir gitt for møte der medlem har møteplikt.

## § 6.Godtgjering ved frikjøp (ordførar og varaordførar)

Folkevalde som blir frikjøpt frå ordinært arbeid, mottar ei fast godtgjering i staden for dekning av tapt inntekt etter [§ 4](https://lovdata.no/forskrift/2021-06-18-2943/%C2%A75) og arbeidsgodtgjering etter [§ 5](https://lovdata.no/forskrift/2021-06-18-2943/%C2%A76).

Ordføraren er frikjøpt i 100 % stilling. Ordførar si godtgjering er fastsett til 95% av godtgjersla for stortingsrepresentantar.

Varaordføraren blir frikjøpt i inntil 45 % stilling, og godtgjeringa blir fastsett til tilsvarande prosentsats av ordførar si godtgjering.

## § 7.Ettergodtgjering

Folkevalde som har eit tillitsverv som si hovudsysselsetting, har etter søknad rett til ettergodtgjering i inntil 3 månader når de fråtrer vervet.

Søknad om ettergodtgjering blir avgjort av kommunedirektøren.

Retten til ettergodtgjering kan bli avkorta mot annan inntekt etter reglane i [kommunelova § 8-6](https://lovdata.no/lov/2018-06-22-83/%C2%A78-6) andre og tredje ledd.

## § 8.Pensjonsordning

Folkevalde i ombod på 50 % eller meir av 1/1 stilling, vert melde inn i kommunen si pensjonsordning.

## § 9.Rett til sjukepengar

Folkevalde som har et tillitsverv som si hovudsysselsetting, har same krav på sjukepengar som tilsette i kommunen.

Kommunen skal betale sjukepengar tilsvarande full godtgjering i arbeidsgivarperioden frå den første til den sekstande sjukedagen, jf. [folketrygdlova § 8-19](https://lovdata.no/lov/1997-02-28-19/%C2%A78-19).

Har den folkevalde krav på godtgjering utover seks gongar grunnbeløpet, jf. [folketrygdlova § 8-10](https://lovdata.no/lov/1997-02-28-19/%C2%A78-10) andre ledd, skal kommunen betala forskjellen mellom det den folkevalde har krav på å få utbetalt i sjukepengar frå folketrygda og det den folkevalde ville fått i godtgjering i den same perioden.

## § 10.Rettar ved yrkesskade

Folkevalde som har eit tillitsverv som si hovudsysselsetting, skal meldast inn i Bjørnafjorden kommune si yrkesskadeforsikring og eventuelle andre tilleggsforsikringar som gir tilsette i kommunen rett til ytingar ved yrkesskade.

## § 11.Permisjonar

Folkevalde som har eit tillitsverv som si hovudsysselsetting, har etter søknad rett til permisjon i samsvar med [arbeidsmiljølova § 12-1](https://lovdata.no/lov/2005-06-17-62/%C2%A712-1) til [§ 12-10](https://lovdata.no/lov/2005-06-17-62/%C2%A712-10), [§ 12-12](https://lovdata.no/lov/2005-06-17-62/%C2%A712-12) og [§ 12-15](https://lovdata.no/lov/2005-06-17-62/%C2%A712-15).

Søknad om permisjon blir avgjort av kommunestyret.

Under permisjonen beheld den folkevalde godtgjering i inntil to veker, med mindre han eller ho gjer avkall på den. Under svangerskapspermisjon, omsorgspermisjon, fødselspermisjon, foreldrepermisjon og ved barns og barnepassars sjukdom har den folkevalde rett til å behalde godtgjeringa etter same reglar som gjeld for tilsvarande permisjonar for tilsette i kommunen.

## § 12.Ikraftsetjing

Forskrifta trer i kraft 19. oktober 2023 og gjeld ut valperioden 2023–2027.